Ֆրանսիայում կայացած այդ ֆորումին իմ մասնակցությունը եւս շատ կարեւոր դեր խաղաց իմ կյանքում: Դա մի հարթակ էր, որտեղ քննարկվում էին երիտասարդական քաղաքականության կարեւոր հարցերը, երիտասարդական խնդիրները, անցկացվում էին դեբատներ եւ քննարկումներ համաշխարհային ճանաչում ունեցող կազմակերպություւնների ներկայացուցիչների հետ: Դա այն հարթակն է, որտեղ երիտասարդների ձայնը լսելի է, որտեղ որոշումներ կայացնում են բացառապես երիտասարդները: Կարծում եմ, որ երիտասարդներն ապագան չեն, այլ ներկան: Դեսպանների, մասնագետների հետ հանդիպումները պարզապես աննկարագրելի են: Այդպիսի մարդկանց հետ շփումը քեզ հնարավորություն է տալիս ավելիին ձգտելու: Բոլոր մասնակիցների հետ ջերմ հարաբերությունների մեջ ենք, մշտապես կապի մեջ ենք մինչ այսօր: